娜塔麗亞奧斯波娃

娜塔麗亞彼卓芙娜奧斯波娃係一名俄羅斯著名女芭蕾舞者。而家係皇家芭蕾舞團首席。

早年
奧斯波娃喺莫斯科出世，9歲開始正式芭蕾舞訓練。 1996 至 2004 年，喺莫斯科國立編舞學院深造。

職業生涯
18歲果年奧斯波娃加入莫斯科大劇院芭蕾舞團，成為群舞演員，2005年出演唐吉軻德獲得好評。2006年獲晉升為獨舞。2007年被美國《舞蹈》雜誌選為頭廿五值得觀察新星。最終係2010年佢成為大劇院嘅首席，但2011年就因要「尋求藝術自由」而辭職。

之後佢加入美國芭蕾舞劇院，成為係紐約大都會歌劇院演出嘅客席明星。 2011年12月轉投聖彼得堡米哈大公劇院。

2013年4月8號，奧斯波娃宣布加入英國皇家芭蕾舞團，擔任首席，認為舞團可以為佢帶嚟更廣闊多元嘅劇目。同年11月佢首次以首席登台皇家芭蕾，同卡洛斯阿哥斯達拍檔出演《羅密歐與茱麗葉》。之後嘅《胡桃夾子》同《吉賽兒》，佢嘅搭檔分別係阿哥斯達同費達歷高博耐利。

2019年，跟隨佢舞季工作嘅紀錄片《自然力度》上映，導演係英國著名嘅 Gerald Fox。 其後佢更加重返紐約，同大衛海伯格，再次演出《吉賽兒》。

私人生活
奧斯波娃曾經同多名舞蹈明星傳出戀情，包括喺莫斯科大劇院嘅長期拍檔伊萬瓦西列夫同皇家芭蕾另一位前首席瑟基普隆尼。2019年，傳出佢同美國編舞家Jason Kittelberger 訂婚。

芭蕾舞者
俄羅斯演員